Així és el nou anunci del Ferrari 488 al pont del Mil·lenari de Tortosa i la carretera del Port.
Ferrari ja ha publicat el vídeo promocional que va enregistrar fa uns dies a Tortosa, utilitzant com a escenari el pont del Mil·lenari i la carretera del Port. El resultat del Test Driven és espectacular. L'enregistrament de l'anunci amb el nou Ferrari 488 GTB pels carrers de Tortosa, el 22 de febrer, va provocar el tall del pont del Mil·lenari i una gran expectació entre molts dels conductors i curiosos que van trobar-se amb la filmació. Una estona abans, encara amb la llum del dia, el mateix Ferrari també havia estat circulant per la carretera del Port. El nou Ferrari 488 GTB és el substitut del 458 Italia, tot i que homenatja el 308 GTB, el primer Ferrari V8 amb motor central. L'encarregat de presentar el nou superdeportiu va ser el pilot de Fórmula 1 de l'equip Ferrari F1, Sebastian Vettel.